Brug styrker til at skabe resultater
Det giver den største energi og begejstring at lade medarbejdere – og sportsfolk for den sags skyld – arbejde med og træne i det, de er bedst til.
Når denne energi og begejstring så samtidig fører til højere produktivitet, øget kundetilfredshed og lavere medarbejder-omsætning, er grundlaget skabt for større effektivitet og dermed bedre bundlinje.
I Danmark har O2 brugt styrker og energi til at udvikle medarbejdere, teams og ledere hos blandt andre Frøs Herreds Sparekasse, Fitness World, Det Danske Spejderkorps og De Forenede Dampvaskerier.
Styrker, energi og drive
Hos O2 arbejder vi målrettet med medarbejdernes styrker, energi og drive.
Vi bruger en profil, der måler 24 karakterstyrker. Ved at bruge den bliver det tydeliggjort, hvilke opgaver der tilfører energi, og hvilke opgaver der koster energi.
Nu kan det lyde, som om medarbejdere aldrig mere skal arbejde med opgaver, de synes er kedelige, eller som tærer på energireserven.
Sådan er det naturligvis ikke. Men en fornuftig balance og en bedre arbejdsfordeling er med til at optimere teamet.
Styrkeprofilen kortlægger medarbejdernes styrker, og på den måde kan de rette arbejdsopgaver dirigeres til den rette medarbejder, så mange flere opgaver tilfører teamet energi.
Hvor meget af din tid investerer du i at tale med dine kolleger og medarbejdere om deres styrker?
Ærlighed, gruppeloyalitet, vedholdenhed, opfindsomhed, venlighed, videbegær, optimisme, selvkontrol.
Disse otte - og seksten yderligere karakterstyrker - værdsættes i alle kulturer verden over.
Det er personlige egenskaber, der generelt er værdsatte på tværs af alder, køn, landegrænser og kultur.
Brugen af dem, man har i overflod, giver én større engagement, mere energi og dermed større sandsynlighed for succes.
Styrker og forskningen
Videnskaben om positiv psykologi er studiet af psykologiske styrker og positive følelser. Den nye disciplin udgør et skift i professionel opmærksomhed fra ”Hvad er der galt med folk” til ”Hvad gør folk rigtigt”.
Som en del af bestræbelserne på at sikre området for positiv psykologi med viden- skabelige værktøjer til måling, dyrkning og vurdering af det positive i mennesker, introducerede Peterson og Seligman (2004) begrebet "karakterstyrker".
De to forskere foreslog "Values in action"-klassifikationen (VIA), et profilværktøj, der kan bruges til at identificere en persons foretrukne karakterstyrker.